**Daugavpils pilsētas domes 2020.gada 13.februāra saistošo noteikumu Nr.4 “Grozījumi Daugavpils pilsētas domes 2015.gada 30.aprīļa saistošajos noteikumos Nr.23 “Daugavpils pilsētas pašvaldības atbalsts personām ar invaliditāti vides pieejamības nodrošināšana”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "Par pašvaldībām" 43.panta trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.  Izvērtējot Daugavpils pilsētas pašvaldības sniegtā atbalsta apmēru personām ar invaliditāti vides pieejamības nodrošināšanai, tika noskaidrots, ka 10.1. un 10.2.apakšpunktā paredzētais atbalsta apmērs neatbilst tirgus cenām, tāpēc atbalsta apmērs tiek palielināts.  Ar grozījumiem tiek papildināts noteikumu 12.punkts, nosakot, ka gadījumā, ja vienā daudzdzīvokļu namā dzīvo vairākas personas ar invaliditāti, kurām ir tiesības saņemt atbalstu vides pieejamības nodrošināšanai pandusa (uzbrauktuves) ierīkošanai, atbalsts tiek sniegts vairākām personām ar invaliditāti vienlaicīgi, piešķirot paredzēto atbalsta summu katram un to summējot, bet kopējā atbalsta summa nedrīkst pārsniegt faktiskos izdevumus.  Grozījumi paredz svītrot 16.punktu, jo atbalstu mājokļa pielāgošanai Dienests piešķir uz lēmuma pamata, kas ir atrunāts 17. un 18.punktā.  Tiek precizēts noteikumu 6., 17., 22.punktā paredzētais iesniegumu atbalsta saņemšanai izskatīšanas termiņš.  Nodrošinot pašvaldības budžeta līdzekļu efektīvu izmantošanu, noteikumu 23.punktā tiek paredzēts, ka turpmāk Dienests veiks tirgus izpēti, lai noteiktu darbu izpildītāju un aprīkojuma piegādātāju atbalsta izmaksas apmēra noteikšanai. |
| 2. Īss projekta satura izklāsts | Noteikumi paredz grozījumus, ar kuriem precizēts 6. punkts, 10.1.-10.3.apakšpunkti, 12., 17., 22.punkts un svītrots 16.punkts. |
| 3.Informācija par plānoto projekta ietekmi uz pašvaldības budžetu | Budžeta ietvaros. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Notika konsultācijas ar Daugavpils pilsētas pašvaldības iestādes “Sociālais dienests” klientiem. |

Domes priekšsēdētājs *(personiskais paraksts)* A.Elksniņš